ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
· pentru participarea în cadrul „Programului privind creşterea eficienţei energetice a infrastructurii de iluminat public” cu proiectul ”Creșterea eficienței energetice a infrastructurii de iluminat public 
în Orașul Boldești-Scăeni, județul Prahova”

Având în vedere: 
- Referatul de aprobare înregistrat sub nr. 15034/12.08.2022, prin care primarul oraşului propune aprobarea participării în cadrul „Programului privind creşterea eficienţei energetice a infrastructurii de iluminat public” cu proiectul ”Creșterea eficienței energetice a infrastructurii de iluminat public în Orașul Boldești-Scăeni, județul Prahova”;
- Rapoartele de specialitate întocmite de compartimentele de resort, înregistrate sub nr. 15035/12.08.2022 și nr.15036/12.08.2022; 
- Ordinul nr. 1947 din 13 iulie 2022 pentru modificarea anexei la Ordinul ministrului mediului, apelor şi pădurilor nr. 1.866/2021 pentru aprobarea Ghidului de finanţare a Programului privind creşterea eficienţei energetice a infrastructurii de iluminat public, program finanțat de Ministerul Mediului, Apelor și Pădurilor, prin Administrația Fondului pentru Mediu (AFM);
- Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
- avizul secretarului general al oraşului Boldeşti-Scăeni, înregistrat sub nr.15037/12.08.2022;
- avizul comisiilor de specialitate nr. 1 și nr. 2 – pentru dezvoltarea economico-socială şi de mediu, cooperarea interinstituţională pe plan intern şi extern, respectiv pentru administrarea domeniului public și privat, gestionarea serviciilor de interes local;
În temeiul prevederilor art. 129 alin. (2), lit. b) și alin. (4), lit. d) , art.139 alin.(3) lit. d)  și ale art.196 alin. (1) lit. a) privind Codul administrativ,

Consiliul Local al oraşului Boldeşti-Scăeni adoptă prezenta hotărâre:

Art.1. (1) Se aprobă participarea oraşului Boldeşti-Scăeni în cadrul „Programului privind creşterea eficienţei energetice a infrastructurii de iluminat public” cu proiectul ”Creșterea eficienței energetice a infrastructurii de iluminat public în Orașul Boldești-Scăeni, județul Prahova”, în vederea obținerii finanțării.
(2) Valoarea totală a Proiectului ”Creșterea eficienței energetice a infrastructurii de iluminat public în Orașul Boldești-Scăeni, județul Prahova” este de 3.360.678,85 lei inclusiv TVA. 
(3) Valoarea eligibilă a proiectului este de 2.999.937,00 lei inclusiv TVA
(4) Valoarea cheltuielilor neeligibile este de 360.741,85 lei inclusiv TVA
Art.2. Oraşul Boldeşti-Scăeni va asigura contribuția financiară aferentă cheltuielilor neeligibile în valoare de 360.741,85 lei inclusiv TVA.
Art.3. Se aprobă Devizul general al obiectivului de investiții, conform Anexei care face parte întegrantă din prezenta hotărâre.
Art.4. Se împuternicește domnul primar Bucuroiu Constantin să semneze toate actele necesare şi contractul de finanţare în numele Unității Administrativ Teritoriale Oraşul Boldeşti-Scăeni.
	Art.5. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice şi Serviciului urbanism amenajarea teritoriului, programe, achiziţii publice, proiecte, cadastru, control comercial şi transport local, şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.


     PREŞEDINTE DE ŞEDINŢĂ
                 SIMON PETRU
                                                                                       CONTRASEMNEAZĂ
							               SECRETAR GENERAL,
                               			                       TUDOR FLORINA-NELI


Boldeşti-Scăeni, 16.08.2022

